cyanic-selkie/wikianc huggingface dataset:
สมเด็จพระราชินีนาถแมรีที่ 1 แห่งสกอตแลนด์
สมเด็จพระราชินีนาถแมรีที่ 1 (Mary I) หรือ แมรี สจวต (Mary Stuart) ทรงเป็นพระมหากษัตริย์แห่งสกอตแลนด์ระหว่างค.ศ. 1542 ถึง 1567 ทรงเป็นพระราชธิดาในพระเจ้าเจมส์ที่ 5 แห่งสกอตแลนด์ พระราชบิดาของพระนางเสด็จสวรรคตหลังจากที่พระนางเสด็จพระราชสมภพได้เพียง 6 วัน ทำให้พระนางทรงกลายเป็นพระมหากษัตริย์แห่งสกอตแลนด์ตั้งแต่แรกพระราชสมภพ
พระนางใช้ชีวิตในวัยเยาว์ส่วนมากในฝรั่งเศสในขณะที่สกอตแลนด์ถูกปกครองโดยผู้สำเร็จราชการ พระนางได้อภิเษกสมรสกับเจ้าชายฟร็องซัว โดแฟ็งแห่งฝรั่งเศสในปี 1558 เมื่อพระราชสวามีได้ขึ้นครองราชย์เป็นพระเจ้าฟร็องซัวที่ 2 แห่งฝรั่งเศส พระนางจึงมียศเป็นพระราชินีแห่งฝรั่งเศส หลังจากที่พระราชสวามีเสด็จสวรรคตในปี 1560 พระนางจึงเสด็จกลับสกอตแลนด์ในปี 1561 และในอีกสี่ปีต่อมา พระนางก็สมรสกับเฮนรี สจวต ลอร์ดดาร์นลีย์ ผู้เป็นลูกพี่ลูกน้อง แต่ชีวิตคู่ของทั้งสองไม่ได้มีความสุขมากนัก ในเดือนกุมภาพันธ์ 1567 เกิดการระเบิดขึ้นที่คฤหาสน์ของลอร์ดดาร์นลีย์โดยพบร่างของท่านอยู่ที่สวน
เอิร์ลแห่งโบธเวลตกเป็นผู้ต้องสงสัยว่าอยู่เบื้องหลังการสังหารลอร์ดดาร์นลีย์ แต่ก็พ้นข้อกล่าวหาในอีกสองเดือนถัดมาและทำการสมรสกับพระนางแมรี ต่อมาได้เกิดการลุกฮือเพื่อต่อต้านทั้งสองขึ้น พระนางแมรีถูกนำตัวไปจองจำที่ปราสาทลอชเลเวน พระนางถูกบังคับให้สละราชสมบัติในวันที่ 26 กรกฎาคม 1567 เพื่อเปิดทางให้เจ้าชายเจมส์ โอรสวัยขวบเศษที่เกิดกับลอร์ดดาร์นลีย์ขึ้นครองราชย์ พระนางได้วางแผนเพื่อขึ้นสู่ราชบัลลังก์อีกครั้งแต่ก็ไม่สำเร็จ พระนางจึงหลบหนีลงใต้ไปอังกฤษและอยู่ในความคุ้มครองของสมเด็จพระราชินีนาถเอลิซาเบธที่ 1 แห่งอังกฤษ การที่ทั้งสองต่างมีทวดร่วมกันคือพระเจ้าเฮนรีที่ 7 ทำให้ทั้งสองมีศักดิ์เสมือนเป็นลูกพี่ลูกน้องห่างๆ
อย่างไรก็ตาม การที่พระนางมาลี้ภัยในอังกฤษได้ทำให้อังกฤษเข้าสู่ความวุ่นวายด้วย เนื่องจากพวกคาทอลิกในอังกฤษพยายามอ้างสิทธิในราชบัลลังก์อังกฤษแก่พระนางแมรีโดยอ้างว่าพระนางคือทายาทอันชอบธรรมแห่งราชบัลลังก์อังกฤษ พวกคาทอลิกได้ทำการลุกฮือขึ้นในภาคเหนือของอังกฤษ ราชสำนักอังกฤษซึ่งเป็นนิกายแองกลิคันมองพระนางแมรีเป็นภัยคุกคามจึงมีมีคำสั่งให้กักบริเวณพระนางไว้ หลังอยู่ในความคุ้มครองของอังกฤษเป็นเวลากว่าสิบแปดปีครึ่ง พระนางมีความผิดฐานเป็นผู้สมรู้ร่วมคิดกับพระเจ้าเฟลีเปที่ 2 แห่งสเปน ในแผนลอบปลงพระชนม์สมเด็จพระราชินีนาถเอลิซาเบธที่ 1 นำไปสู่การตัดศีรษะของพระนางในปีถัดมา ณ ปราสาทฟอธริงเฮย์ มณฑลนอร์แทมป์ตันเชอร์
ชีวิตวัยพระเยาว์
พระนางแมรีประสูติเมื่อวันที่ 7 หรือ 8 ธันวาคม ปี 1542 ณ พระราชวังลินลิธโกว ประเทศสก็อตแลนด์ แแต่พระเจ้าเจมส์ที่ 5 และพระชายาชาวฝรั่งเศส มารีแห่งกีซ (Mary de Guise) พระนางแมรีเป็นทายาทเพียงคนเดียวของพระราชบิดาที่มีชีวิตอยู่หลังพระเจ้าเจมส์เสด็จสวรรคต พระนางเป็นหลานย่าของ มาร์กาเร็ต ทิวดอร์ ผู้ทรงเป็นพระเชษฐภคินีในพระเจ้าเฮนรีที่ 8 แห่งอังกฤษ ฯ พระนางแมรีกลายเป็นสมเด็จพระราชินีแห่งสก็อตแลนด์เพียงหกวันหลังพระนางประสูติ เมื่อพระราชบิดาของพระนางทรงเสด็จสวรรคตในวันที่ 14 ธันวาคม 1542 เนื่องจากพระอาการประชวรหลังการรบที่สมรภูมิโซลเวย์มอส
ตำนานเล่าว่าขณะที่พระเจ้าเจมส์ทรงประชวรใกล้จะเสด็จสวรรคตนั้น ได้ทรงทราบว่าพระชายาได้ให้กำเนิดพระราชธิดา ก็ทรงอุทานว่า "มันเกิดมาแต่หญิง มันก็จะฉิบหายไปกับผู้หญิง!" ซึ่งสะท้อนว่าราชวงศ์สจ็วตของพระองค์ขึ้นครองราชย์ผ่านการอภิเสกสมรสกับหญิงสูงศักดิ์ (มาร์ยอรี บรูซ ธิดาของ พระเจ้าโรเบิร์ตที่ 1 แห่งสก็อตแลนด์) เมื่อราชสมบัติมาสู่ตระกูลของพระองค์ผ่านสตรี ก็ทรงทำนายว่าราชสมบัติจะสิ้นสุดไปกับสตรีดุจเดียวกัน อย่างไรก็ดีคำทำนายนี้ไม่ได้เป็นจริงในรัชสมัยของพระนางแมรี เพราะราชวงศ์สจวตคงอยู่สืบต่อมาจนสิ้นรัชสมัยของสมเด็จพระราชินีแอนน์
ในขณะที่ยังทรงเป็นทารก สก็อตแลนด์ถูกปกครองโดยผู้แทนพระองค์ ซึ่งมีการแย่งชิงอำนาจกันระหว่างเดวิด บีตัน ผู้เป็นคาร์ดินัลของนิกายคาทอลิค กับเจมส์ แฮมิลตัน เอิร์ลแห่งอาร์ราน (Earl of Arran) โดยแฮมิลตัน หรือเอิร์ลแห่งอาร์รานสามารถขึ้นสู่อำนาจได้จากการใช้เส้นสายในพระราชสำนักและคงเป็นผู้แทนพระองค์อยู่จน ปี 1554
สนธิสัญญากรีนิช (Treaty of Greenwich)
พระเจ้าเฮนรีที่ 8 แห่งอังกฤษ เสนอให้พระราชินีแมรีสมรสกับ เอ็ดเวิร์ด รัชทายาทของพระองค์ โดยหวังที่จะรวมสก็อตแลนด์เข้ากับอังกฤษ
ราชินีแห่งฝรั่งเศส
พระมารดาของพระองค์ส่งพระองค์ไปอยู่ภายใต้พระบรมราชูปถัมภ์ของพระเจ้าอ็องรีที่ 2 แห่งฝรั่งเศส ซึ่งต่อมาพระองค์ทรงได้รับการสถาปนาเป็นสมเด็จพระราชินีแห่งฝรั่งเศสในฐานะพระอัครมเหสีในพระเจ้าฟร็องซัวที่ 2 พระโอรสองค์โตของพระเจ้าอ็องรีด้วย แต่พระองค์ต้องทรงเป็นม่ายตั้งแต่พระชนมายุเพียง 18 พรรษา เมื่อพระเจ้าฟร็องซัวสวรรคตก่อนวัยอันควร
ทูมเรเดอร์ (วิดีโอเกม พ.ศ. 2539)
ทูมเรเดอร์ เป็นวิดิโอเกมส์แนวแอ็คชั่น-ผจญภัย ผลิตโดย Core Design วางจำหน่ายโดย Eidos Interactive ถูกวางจำหน่ายเมื่อปี 2539 สำหรับเครื่อง เซก้า แซทเทิร์น, ดอส และ เพลย์สเตชัน ทูม เรเดอร์ยังถูกวางจำหน่ายในตลาดเกมส์โทรศัพท์สำหรับ เอ็นเกจ ในปี 2546 ตัวเกมวางจำหน่ายในเครือ เพลย์สเตชัน เน็ตเวิร์ก ในอเมริกาเหนือเมื่อตุลาคม 2552 และในยุโรปเมื่อตุลาคม 2553 ในวิดิโอเกมทูมเรเดอร์ จะเป็นเนื้อเรื่องเกี่ยวกับลาร่า ครอฟต์นักโบราณคดีชาวอังกฤษที่ออกตามหาสมบัติโบราณ
ตัวเกมได้รับการวิจารณ์ไปในทางที่ดี่ มียอดขาย 7.5 ล้านก็อปปี้ทั่วโลก อีกทั้งยังเป็นอิทธิพลต่อวงการเกมส์อย่างแพร่หลาย แและเป็นแม่แบบให้กับเกมส์แอ็คชั่นผจญภัยสามมิติ. ในวันที่ 6 ธันวาคม 2553 Crystal Dynamics. ประกาศว่าจะมีการรีบูททูม เรเดอร์
กล้ามเนื้อต้าน
กล้ามเนื้อต้าน (antagonist) เป็นการจัดประเภทกล้ามเนื้อแบบหนึ่งที่ใช้อธิบายหน้าที่ของกล้ามเนื้อว่าทำงานต้านหรือตรงข้ามกับการเคลื่อนไหวเฉพาะของกล้ามเนื้อทำการ (agonist) และทำหน้าที่ในการหดรยางค์กลับมาสู่ตำแหน่งเดิม
คู่กล้ามเนื้อต้าน
กล้ามเนื้อต้านจะทำหน้าที่ตรงข้ามคู่กับกล้ามเนื้อทำการ เราเรียกกล้ามเนื้อทั้งสองนี้ว่า คู่กล้ามเนื้อต้าน (antagonistic pair) ซึ่งเป็นคู่กล้ามเนื้อที่ทำงานตรงข้ามกัน ตัวอย่างเช่น กลุ่มกล้ามเนื้อเหยียด (extensor muscle) ซึ่งทำหน้าที่กางข้อต่อ (เปิดมุมของข้อต่อให้กว้างขึ้น) เป็นคู่กล้ามเนื้อต้านกับกลุ่มกล้ามเนื้องอ (flexor muscle) ซึ่งทำงานตรงข้ามกัน
คู่กล้ามเนื้อต้านมีความจำเป็นต่อการเคลื่อนไหวของร่างกาย เพราะกล้ามเนื้อนั้นมีความสามารถเพียงแค่หดตัวให้เกิดแรงดึง แต่ไม่สามารถดันให้กลับไปสู่ตำแหน่งเดิมด้วยตัวเองได้ ต้องอาศัยกล้ามเนื้อต้านช่วยดึงกระดูกกลับ ตัวอย่างของคู่กล้ามเนื้อที่รู้จักกันดีคือกล้ามเนื้อไบเซ็ปส์ เบรกิไอ และไตรเซ็ปส์ เบรกิไอ เมื่อกล้ามเนื้อไบเซ็ปส์ที่ด้านหน้าของต้นแขนหดตัว กล้ามเนื้อไตรเซ็บที่อยู่ท้องแขนจะคลายตัวและพร้อมที่จะหดตัวเพื่อดึงปลายแขนกลับตำแหน่งเดิม และจะทำงานกลับกันเมื่อกล้ามเนื้อไตรเซ็บหดตัว
ภาษาโปแลนด์
ภาษาโปแลนด์ (język polski, polszczyzna) คือภาษาทางการของประเทศโปแลนด์ ภาษาโปแลนด์เป็นภาษาหลักของแขนงเลกิติกของภาษากลุ่มสลาวิกตะวันตก มีต้นกำเนิดมาจากพื้นที่ของโปแลนด์ ในปัจจุบันจากภาษาท้องถิ่นต่าง ๆ โดยเฉพาะที่พูดใน Greater Poland และ Lesser Poland ภาษาโปแลนด์เคยเป็นภาษากลาง (lingua franca) ในพื้นที่ต่าง ๆ ของยุโรปกลางและยุโรปตะวันออก เนื่องจากอิทธิพลทางการเมือง วัฒนธรรม วิทยาศาสตร์ และการทหารของเครือจักรภพโปแลนด์-ลิทัวเนีย ในปัจจุบันภาษาโปแลนด์ไม่ได้ใช้กันกว้างขวางเช่นนี้ เนื่องจากอิทธิพลของภาษารัสเซีย อย่างไรก็ดี ยังมีคนพูดหรือเข้าใจภาษาโปแลนด์ในพื้นที่ชายแดนทางตะวันตกของยูเครน เบลารุส และลิทัวเนีย เป็นภาษาที่สอง
สถิติ
ผู้พูดภาษาโปแลนด์คือประชากรส่วนใหญ่ของประเทศโปแลนด์ ซึ่งมีจำนวน 38 ล้านคน (สำมะโนประชากร ค.ศ. 2002) การอพยพจากประเทศโปแลนด์ไปยังดินแดนอื่นมีปรากฏในหลายยุคหลายสมัย จึงอาจมีผู้พูดภาษาโปแลนด์นับล้าน ๆ คนในประเทศต่าง ๆ เช่น ฝรั่งเศส ไอร์แลนด์ ออสเตรเลีย นิวซีแลนด์ อิสราเอล บราซิล แคนาดา สหราชอาณาจักร และสหรัฐอเมริกา เป็นต้น
อุทยานแห่งชาติเขาสก
อุทยานแห่งชาติเขาสก มีพื้นที่อยู่ในท้องที่อำเภอพนมและอำเภอบ้านตาขุน จังหวัดสุราษฎร์ธานี มีสภาพพื้นที่เป็นธรรมชาติอันกว้างใหญ่ปกคลุมไปด้วยป่าดิบชื้น ครอบคลุมพื้นที่เกือบทั้งหมดของเขตอุทยานแห่งชาติ ส่วนใหญ่เป็นภูเขาสูงต่ำสลับซับซ้อน พื้นที่ราบมีน้อย พื้นที่ส่วนหนึ่งด้านทิศเหนือบริเวณคลองพระแสงเป็นแหล่งน้ำขนาดใหญ่ เกิดขึ้นเนื่องจากการก่อสร้างเขื่อนรัชชประภา (เชี่ยวหลาน) ประกอบไปด้วยพรรณไม้และสัตว์ป่านานาชนิด อุทยานแห่งชาติเขาสกมีเนื้อที่ประมาณ 741.01 ตารางกิโลเมตร หรือ 463,131.43 ไร่ ได้มีการจัดตั้งเป็นอุทยานแห่งชาติเมื่อวันที่ 23 ธันวาคม 2523
อุทยานแห่งชาติเขาสก ดินแดนศูนย์กลางของ “ขุนเขาแห่งป่าฝน” เป็นผืนป่าดิบชื้นผืนใหญ่ที่สุดและมีความสำคัญของภาคใต้อันประกอบไปด้วยอุทยานแห่งชาติเขาสก เขตรักษาพันธุ์สัตว์ป่าคลองแสง เขตรักษาพันธุ์สัตว์ป่าคลองยัน เขตรักษาพันธุ์สัตว์ป่าคลองนาคา อุทยานแห่งชาติศรีพังงา และอุทยานแห่งชาติแก่งกรุง มีพื้นที่ทั้งสิ้น 2,296,879.5 ไร่ มีความหลากหลายทางชีวภาพสูง อุดมไปด้วยพืชพรรณมากมายหลายชนิด ทั้งพืชพรรณที่หายากและเป็นพืชเฉพาะถิ่น อันได้แก่ บัวผุด ปาล์มเจ้าเมืองถลางหรือปาล์มหลังขาวและปาล์มพระราหู นอกจากนี้ยังเป็นแหล่งที่อยู่อาศัยของสัตว์ป่านานาชนิด โดยเฉพาะพบสัตว์ป่าสงวนถึง 4 ชนิด คือ เก้งหม้อ เลียงผา สมเสร็จ และแมวลายหินอ่อน และประกอบกับสภาพพื้นที่มีทิวทัศน์ ที่สวยงาม มีความมหัศจรรย์ทางธรรมชาติทั้งน้ำตก หน้าผา ถ้ำ และ ทิวทัศน์เทือกเขาหินปูนที่ตั้งตระหง่านเหนือผืนน้ำอ่างเก็บน้ำเขื่อนรัชชประภา จนได้รับฉายาว่า กุ้ยหลินเมืองไทย
ลักษณะภูมิอากาศ
บริเวณอุทยานแห่งชาติเขาสกได้รับอิทธิพลจากลมมรสุมทั้งสองฝั่ง คือทั้งด้านมหาสมุทรอินเดียและมหาสมุทรแปซิฟิค ฝนจะเริ่มตกตั้งแต่ปลายเดือนเมษายน จนถึงปลายเดือนธันวาคมของทุกปี และจะตกชุกมากในช่วงเดือนพฤษภาคม - พฤศจิกายน ช่วงที่เหมาะในการเข้าไปชมอุทยานแห่งชาติเขาสกจะอยู่ในระหว่างเดือนธันวาคม - เมษายน ของทุกปี
ทรัพยากรป่าไม้และสัตว์ป่า
สัตว์ป่าประกอบไปด้วยสัตว์นานาชนิด ได้แก่ ช้าง กวาง เสือ หมี สมเสร็จ ชะนี ลิง เลียงผา นกชนิดต่าง ๆ เป็นต้น สัตว์ครึ่งบกครึ่งน้ำขนาดใหญ่ เช่น กบทูด และพันธุ์ปลาที่หายากประจำถิ่น ได้แก่ ปลามังกร รวมถึงในอดีตเคยมีบันทึกว่าเป็นแหล่งที่อยู่อาศัยของกระซู่ ด้วย โดยในปลายปี พ.ศ. 2508 มีพรานท้องถิ่นสามารถยิงกระซู่ได้ในปลักกลางป่า ต่อมาในเดือนเมษายน พ.ศ. 2530 สืบ นาคะเสถียร ได้ลงพื้นที่สำรวจค้นหาโดยใช้เวลา 10 วัน ไม่เจอตัว แต่ได้พบร่องรอยเมื่อฤดูฝนปีที่ผ่านมา
สภาพป่าโดยทั่วไปเป็นป่าดิบชื้นมีพรรณไม้มีค่า เช่น โดแหลม ตะเคียน ยาง ตาเสือ หงอนไก่ กระบาก ยมหอม อินทนิล ฯลฯ และยังประกอบด้วยพันธุ์ไม้พื้นล่างมากมาย ที่น่าสนใจ ได้แก่ "บัวผุด" เป็นพันธุ์ไม้ที่มีขนาดใหญ่ที่สุดของโลกและเป็นแหล่งกระจายพันธุ์ไม้ที่ขึ้นปะปนกันระหว่างพันธุ์ไม้ในเขตภาคเหนือและภาคใต้ของประเทศ
เขื่อนภูมิพล
เขื่อนภูมิพล เดิมชื่อ เขื่อนยันฮี เป็นเขื่อนอเนกประสงค์ในประเทศไทย ลักษณะเป็นเขื่อนคอนกรีตรูปโค้ง ตั้งอยู่บนแม่น้ำปิงที่อำเภอสามเงา จังหวัดตาก
ประวัติ
แนวคิดสร้างเขื่อนแห่งนี้เกิดจากการที่ ม.ล.ชูชาติ กำภู อธิบดีกรมชลประธาน เดินทางไปดูงานชลประทานที่สหรัฐ และเห็นความเป็นไปได้ที่จะสร้างเขื่อนขนาดใหญ่บนแม่น้ำปิง หม่อมหลวงชูชาติเสนอความเป็นไปได้ต่อรัฐบาลจอมพล ป. พิบูลสงคราม เมื่อปีพ.ศ. 2492 คณะรัฐมนตรีอนุมัติการสำรวจศึกษาโครงการ จนได้ข้อสรุปว่าที่เหมาะสมคือบริเวณตำบลยันฮี จังหวัดตาก เมื่อหน่วยงานของสหรัฐรับรองว่าสภาพพื้นที่ดังสามารถสร้างเขื่อนได้ รัฐบาลเริ่มทุ่มงบประมาณตัดถนนจากถนนพหลโยธินเข้ามาถึงบริเวณที่ก่อสร้าง และเริ่มกระบวนการเจรจากู้เงินจากธนาคารโลก
คณะรัฐมนตรีอนุมัติการก่อสร้างเมื่อปีพ.ศ. 2496 แรกเริ่มใช้ชื่อว่า เขื่อนยันฮี การเวนคืนเริ่มขึ้นในปีพ.ศ. 2499 การก่อสร้างเริ่มขึ้นเมื่อพ.ศ. 2500 โดยว่าจ้างบริษัทผู้รับเหมาจากสหรัฐ และมีบริษัทอื่นจาก 14 ประเทศร่วมเป็นที่ปรึกษา ต่อมารัฐบาลจอมพล สฤษดิ์ ธนะรัชต์ อัญเชิญพระปรมาภิไธยพระบาทสมเด็จพระมหาภูมิพลอดุลยเดชมหาราช บรมนาถบพิตร มาเป็นชื่อเขื่อนว่า เขื่อนภูมิพล เมื่อเดือนกรกฎาคม พ.ศ. 2501 วางศิลาฤกษ์เมื่อวันที่ 24 มิถุนายน พ.ศ. 2504 การก่อสร้างแล้วเสร็จและทำรัฐพิธีเปิดเขื่อนเมื่อวันที่ 17 พฤษภาคม พ.ศ. 2507
เขื่อนสร้างปิดกั้นแม่น้ำปิง ที่บริเวณเขาแก้ว อำเภอสามเงา จังหวัดตาก มีรัศมีความโค้ง 250 เมตร สูง 154 เมตร ยาว 486 เมตร ความกว้างของสันเขื่อน 6 เมตร อ่างเก็บน้ำสามารถรองรับน้ำได้สูงสุด 13,462 ล้านลูกบาศก์เมตร เมื่อแรกก่อสร้างเสร็จถือเป็นเขื่อนรูปโค้งที่ใหญ่เป็นอันดับเจ็ดของโลก ใช้เงินในการก่อสร้างทั้งสิ้นราว 2,250 ล้านบาท เกือบครึ่งหนึ่งกู้จากธนาคารโลกเป็นเงิน 66 ล้านดอลลาร์สหรัฐ
รัฐบาลจอมพล ป. ตั้งรัฐวิสาหกิจขึ้นมาดูแลการก่อสร้างและบริหารโครงการชื่อว่า "การไฟฟ้ายันฮี" เมื่อ พ.ศ. 2500 ในระยะแรก เขื่อนแห่งนี้ติดตั้งเครื่องกำเนิดไฟฟ้า 2 เครื่อง (รวม 70,000 กิโลวัตต์) จากที่สามารถติดตั้งได้ 8 เครื่อง และหลังเปิดดำเนินงานในปี พ.ศ. 2507 ได้เพียงสามปี การไฟฟ้ายันฮีมีกำไรสะสมถึงปี พ.ศ. 2510 มากถึง 397.41 ล้านบาท การไฟฟ้ายันฮีได้ควบรวมกับรัฐวิสาหกิจ "การลิกไนต์" และ "การไฟฟ้าตะวันออกเฉียงเหนือ" เป็นการไฟฟ้าฝ่ายผลิตแห่งประเทศไทย (กฟผ.) เมื่อพ.ศ. 2511
การเดินทาง
ระยะทางจากกรุงเทพมหานครไปยังจังหวัดตาก 425 กิโลเมตร ใช้เวลาเดินทางโดยรถยนต์ ประมาณ 7 ชั่วโมง ไปตามทางหลวงแผ่นดินหมายเลข 1 (พหลโยธิน) แยกซ้ายที่วังน้อย เข้าทางหลวงแผ่นดินหมายเลข 32 สายบางปะอิน-นครสวรรค์ ผ่านจังหวัดกำแพงเพชร แล้วตรงเข้าจังหวัดตาก และจากตัวเมืองไปยังเขื่อนภูมิพลเป็นระยะทางอีก 61 กิโลเมตร โดยเส้นทางที่สะดวกและนิยมใช้กันคือ ทางหลวงแผ่นดินหมายเลข 1 ถึงหลักกิโลเมตร ที่ 566 - 567 จะมีทางแยกซ้ายเข้าเขื่อนภูมิพล ประมาณ 17 กิโลเมตร หรืออาจใช้เส้นทางหมายเลข 1107 ผ่านทางแยกไปเจดีย์ยุทธหัตถี อีก 25 กิโลเมตร
ต้อเนื้อ
ต้อเนื้อ (Pterygium) หมายถึงเนื้องอกของเยื่อตา (conjunctiva) ต้อเนื้อมักเจริญมาจาก[limbal epithelium] ด้านใกล้กลาง (ด้านติดจมูก) ต้อเนื้อเชื่อกันว่ามีสาเหตุมาจากการได้รับรังสีอัลตราไวโอเล็ตเช่นจากแสงแดด อากาศแห้ง และจากฝุ่นละออง สาเหตุที่ต้อเนื้อมักเกิดบริเวณด้านใกล้กลางน่าจะเป็นเพราะแสงแดดผ่านจากด้านข้างของดวงตา ผ่านกระจกตา (cornea) แล้วเกิดการโฟกัสของแสงที่คอร์เนียล ลิมบัสด้านใกล้กลาง (medial limbus) ในทางกลับกันแสงที่มาจากอีกด้านจะมีจมูกช่วยบังแสงแดดที่จะเข้ามาและโฟกัสยังคอร์เนียล ลิมบัสด้านข้าง (temporal limbus)
เส้นเมริเดียนที่ 161 องศาตะวันตก
เส้นเมริเดียนที่ 161 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปอเมริกาเหนือ มหาสมุทรแปซิฟิก มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 161 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 19 องศาตะวันออก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 161 องศาตะวันตกลากผ่านพื้นที่ดังนี้:
! scope="col" width="130" | พิกัด ! scope="col" | ประเทศ ดินแดน หรือพื้นน้ำ ! scope="col" | หมายเหตุ ! scope="row" style="background:#b0e0e6;" | มหาสมุทรอาร์กติก ! scope="row" style="background:#b0e0e6;" | ทะเลชุกชี ! scope="row" | 🇺🇸 ! scope="row" style="background:#b0e0e6;" | ทะเลเบริง ! scope="row" | 🇺🇸 ! scope="row" style="background:#b0e0e6;" | ทะเลเบริง ! scope="row" | 🇺🇸 ! scope="row" style="background:#b0e0e6;" | ทะเลเบริง ! scope="row" | 🇺🇸 ! scope="row" style="background:#b0e0e6;" | มหาสมุทรแปซิฟิก ! scope="row" | 🇨🇰 ! scope="row" style="background:#b0e0e6;" | มหาสมุทรแปซิฟิก ! scope="row" style="background:#b0e0e6;" | มหาสมุทรใต้ ! scope="row" | แอนตาร์กติกา
แมกกี สมิธ
เดม มาร์กาเรต นาตาลี สมิธ, ซีเอช ดีบีอี (Dame Margaret Natalie Smith; เกิด 28 ธันวาคม ค.ศ. 1934) เป็นนักแสดงชาวอังกฤษ มีผลงานการแสดงทั้งในภาพยนตร์ ละครโทรทัศน์ และละครเวที นับตั้งแต่คริสต์ทศวรรษ 1950 สมิธปรากฏอยู่ในภาพยนตร์กว่า 60 เรื่อง และละครเวทีอีก 70 เรื่อง เป็นทั้งเจ้าของรางวัลออสการ์สองครั้ง รางวัลโทนีหนึ่งครั้ง และรางวัลไพรม์ไทม์เอมมีอีกสี่ครั้ง (ทำให้เธอเป็นนักแสดงเพียงไม่กี่คนที่ได้รับ "สามมงกุฎแห่งการแสดง") นอกเหนือจากการได้รับรางวัลแบฟตาเจ็ดครั้ง รางวัลลูกโลกทองคำสามครั้ง และรางวัลสมาคมนักแสดงภาพยนตร์และโทรทัศน์อีกห้าครั้ง เธอยังเป็นหนึ่งในนักแสดงที่ประสบความสำเร็จมากที่สุดของสหราชอาณาจักร โดยได้รับพระราชทานฐานันดรศักดิ์ให้มีคำนำหน้านามว่า เดม และได้รับพระราชทานเครื่องราชอิสริยาภรณ์จักรวรรดิบริติชจากสมเด็จพระราชินีนาถเอลิซาเบธที่ 2 ในปี 1990
สมิธเริ่มการแสดงบนละครเวทีในปี 1952 ที่โรงละครออกซฟอร์ด และเริ่มแสดงละครบรอดเวย์เรื่องแรกใน New Faces of '56 ตลอดอาชีพการแสดงบนเวทีในลอนดอน เธอได้รับรางวัลอีฟนิงสแตนดาร์ดเธียเตอร์อะวอดส์ สาขานักแสดงนำหญิงยอดเยี่ยมหกครั้ง ซึ่งมากกว่านักแสดงหญิงใด ๆ จากผลงานเรื่อง The Private Ear, The Public Eye (1962), Hedda Gabler (1970), Virginia (1981), The Way of the World (1984), Three Tall Women (1994) และ A German Life (2019) รวมถึงถูกเสนอชื่อเข้าชิงรางวัลโทนีจาก Private Lives (1975) และ Night and Day (1979) ก่อนจะชนะในปี 1990 สาขานักแสดงนำหญิงจาก Lettice and Lovage
บนจอเงิน สมิธได้แสดงในภาพยนตร์อาชญากรรมเรื่อง Nowhere to Go (1958) ซึ่งทำให้เธอได้เข้าชิงรางวัลแบฟตาเป็นครั้งแรก เธอยังชนะรางวัลออสการ์ถึงสองครั้ง ในสาขานักแสดงนำหญิงยอดเยี่ยมจากเรื่อง The Prime of Miss Jean Brodie (1969) และนักแสดงสมทบหญิงยอดเยี่ยมจากเรื่อง California Suite (1978) ทำให้สมิธเป็นหนึ่งในเจ็ดนักแสดงหญิงที่ได้รับรางวัลทั้งสองสาขา เธอยังได้รับรางวัลแบฟตาสี่ครั้ง รางวัลลูกโลกทองคำสามครั้ง และเข้าชิงรางวัลออสการ์อีกสี่ครั้งจากภาพยนตร์เรื่อง โอเทลโล (1965), Travels with My Aunt (1972), จูบครั้งนั้น...ฉันฝันถึงเธอ (1986) และ รอยสังหารซ่อนสื่อมรณะ (2001)
สมิธแสดงเป็นศาสตราจารย์มิเนอร์ว่า มักกอนนากัลในภาพยนตร์ชุด แฮร์รี่ พอตเตอร์ (2001–2011) รวมถึง Love and Pain and the Whole Damn Thing (1973), ฆาตกรรมบนแม่น้ำไนล์ (1978), ศึกพิภพมหัศจรรย์ (1981), ปีศาจใต้ดวงอาทิตย์ (1982), ฮุค อภินิหารนิรแดน (1991), Sister Act (1992), Sister Act 2: Back in the Habit (1993), The Secret Garden (1993), โรงแรมสวรรค์ อัศจรรย์หัวใจ (2012) และ คุณป้ารถแวน (2015) สมิธได้รับรางวัลเอ็มมีในปี 2003 จากเรื่อง My House in Umbria กลายเป็นนักแสดงหญิงเพียงไม่กี่คนที่ชนะรางวัลจากเวทีสำคัญของวงการฮอลลีวูด สมิธยังแสดงเป็นไวโอเลต ครอว์ลีย์  เคาน์เตสแห่งแกรนแธมในละครชุด ดาวน์ตันแอบบีย์ (2010–2015)
อุทยานแห่งชาติใต้ร่มเย็น
อุทยานแห่งชาติใต้ร่มเย็นมีพื้นที่ครอบคลุมท้องที่ อำเภอกาญจนดิษฐ์ อำเภอบ้านนาสาร และ อำเภอเวียงสระ จังหวัดสุราษฎร์ธานี
สภาพป่าส่วนใหญ่เป็นป่าดงดิบชื้น มีสภาพป่าที่อุดมสมบูรณ์ เป็นแหล่งต้นน้ำลำธาร เป็นที่อยู่อาศัยของสัตว์ป่านานาชนิด และมีจุดเด่นตามธรรมชาติที่สวยงาม เช่น หน้าผา ถ้ำ น้ำตก ตลอดจนมีหลักฐานทางด้านประวัติศาสตร์การสู้รบที่เหลืออยู่ เช่น ค่าย บังเกอร์ อุโมงค์ มีเนื้อที่ประมาณ 265,625 ไร่ หรือ 425 ตารางกิโลเมตร ได้จัดตั้งเป็นอุทยานแห่งชาติเมื่อวันที่ 31 ธันวาคม พ.ศ. 2534 นับเป็นอุทยานแห่งชาติลำดับที่ 73 ของประเทศไทย
ลักษณะภูมิประเทศ
มีสภาพภูมิประเทศเป็นเทือกเขาสลับซับซ้อน เป็นแหล่งกำเนิดของต้นน้ำลำธาร มีลำคลองที่สำคัญหลายสาย เช่น คลองฉวาง คลองลำพูน คลองกิ่งยาว คลองแคระ ภูเขาบางลูกเป็น เขาหินปูน จึงเกิดเป็นถ้ำที่สวยงามน่าพิศวง
ลักษณะภูมิอากาศ
สภาพภูมิอากาศแบ่งเป็น 2 ฤดูกาล คือ
จอห์นนี่ บราโว
จอห์นนี่ บราโว (Johnny Bravo) เป็นการ์ตูนทีวีแอนิเมชันประเภทการ์ตูนตลก จากประเทศสหรัฐอเมริกา ผลิตโดย Van Partible
โครงเรื่อง
จอห์นนี่ บราโว เป็นเรื่องราวของผู้ชายอเมริกันผมบลอนด์ชื่อ จอห์นนี่ บราโว อาศัยอยู่ในเมืองชื่ออาร์รอนซิตี้ เขาเป็นผู้ชายโง่ที่สุดในโลกแต่เชื่อว่าตนเองมีสเน่ห์และมีกิจวัตรประจำวันคึอการจีบผู้หญิง แต่มักได้รับการปฏิเสธบ่อยครั้ง
ฤดูกาล
แรกเริ่มจอห์นนี่ บราโว เขียนแบและทำแอนิเมชันโดย Van Partible, บุตช์ ฮาร์ตแมน และ Seth MacFarlane แต่ต่อมาในฤดูกาลที่สอง ได้มีการออกแบบตัวละครและเปลี่ยนทำแอนิเมชันใหม่ เพิ่มตัวละครใหม่และเขียนบทใหม่ โดยที่ Van Partible ไม่ได้มีส่วนร่วมในฤดูกาลนี้ แต่ต่อมาในฤดูกาลที่ 3 ทั้งสามคนได้กลับมาร่วมงานอีกครั้งและแก้ไขแอนิเมชันให้กลับไปเป็นแบบฤดูกาลแรก แต่ก็ทำให้ได้ความนิยมตกต่ำลงและออกฉายเพียงไม่กี่ตอนเท่านั้น
องค์การมหาชน
องค์การมหาชน เป็นหน่วยงานของรัฐบาลไทยประเภทที่สาม นอกเหนือจากส่วนราชการและรัฐวิสาหกิจ เริ่มตั้งขึ้นตามพระราชบัญญัติองค์การมหาชน พ.ศ. 2542 เพื่อให้เกิดความคล่องตัวและมีการใช้ประโยชน์ในทรัพยากรและบุคลากรให้เกิดประสิทธิภาพและประสิทธิผลสูงสุด ตลอดจนเพื่อบูรณาการให้ผู้เกี่ยวข้องทั้งหมดเข้าร่วมกันทำงานอย่างมีเอกภาพ และประสานงานกันเพื่อความรวดเร็วในการดำเนินงาน ซึ่งต้องอาศัยความเร่งด่วน
แนวคิดและหลักการขององค์การมหาชน
องค์การมหาชน เป็นองค์กรของรัฐประเภทหนึ่งที่กำหนดขึ้นเพื่อทำบริการสาธารณะที่กฎหมายกำหนดให้เป็นหน้าที่ของรัฐที่ต้องการประสิทธิภาพสูง โดยมิได้กำไรจากการบริการ มีวัฒนธรรมองค์กรเหมือนภาคธุรกิจ ที่สามารถใช้ประโยชน์จากทรัพยากรให้มีประสิทธิภาพสูงสุด ซึ่งไม่สามารถ ดำเนินการได้ในส่วนราชการซึ่งเป็นองค์การแบบราชการ (Bureaucratic model)
หลักเกณฑ์พื้นฐานในการจัดตั้งองค์การมหาชนได้มีบัญญัติไว้ในมาตรา 5 แห่งพระราชบัญญัติองค์การมหาชน พ.ศ. 2542 ซึ่งสามารถแยกแยะองค์ประกอบในการจัดตั้งได้ 3 ประการ คือ
รายชื่อองค์การมหาชน
องค์การมหาชน แบ่งออกเป็นองค์การมหาชนที่จัดตั้งขึ้นตามพระราชบัญญัติองค์การมหาชน พ.ศ. 2542 โดยออกเป็นพระราชกฤษฎีกา จำนวน 39 แห่ง และองค์การมหาชนที่จัดตั้งขึ้นโดยพระราชบัญญัติเฉพาะ จำนวน 15 แห่ง อีกทั้งยังหมายความรวมถึงสถาบันอุดมศึกษาในกำกับของรัฐบาล จำนวน 16 แห่งด้วย
สนหิน
สนหิน เป็นสนที่เป็นพืชพื้นเมืองในบริเวณทะเลเมดิเตอร์เรเนียน ยุโรปใต้และบริเวณเลอแวนต์หรือซีเรีย และยังพบตามธรรมชาติในแอฟริกาเหนือ หมู่เกาะแคนารี แอฟริกาใต้ และนิวเซาท์เวลส์ ใช้ปลูกเพื่อรับประทานเมล็ดตั้งแต่ยุคก่อนประวัติศาสตร์ พบในสวนสาธารณะเกือบทั่วโลก และได้รับรางวัลจากสมาคมพืชสวนหลวง
ซากาโมโตะ มาซายูกิ
มะสะยุกิเป็นหนึ่งในนักร้องที่เสียงดี จึงมีงานร้งเพลงกับภาพยนตร์หลายเรื่อง รวมถึง Playzone Footloose Cherbourg no Amegasa ฯลฯ นอกจากนี้ยังได้ร้องเพลงเวอร์ชันภาษาญี่ปุ่นของ Phil Collins ในเพลง "You'll be in my heart" ซึ่งเป็นเพลงประกอบของหนังแอนิเมชันของค่ายดิสนีย์เรื่อง "Tarzan"
การศึกษาเพื่อความเป็นไท
กลุ่มการศึกษาเพื่อความเป็นไท (Education for Liberation of Siam; ELS) เป็นกลุ่มนักเรียนชั้นมัธยมที่ต้องการปฏิรูประบบการศึกษาไทย ซึ่งก่อตั้งในวันที่ 2 ธันวาคม พ.ศ. 2556 โดยเนติวิทย์ โชติภัทร์ไพศาล ผู้เป็นเลขานุการคนแรกของกลุ่ม ตามมาด้วยณัฐนันท์ วรินทรเวช
ซากาโมโตะ มาซายูกิ
ครอบครัวซากาโมโตะมีร้านผลไม้เป็นของตัวเองอยู่ที่ Kameido ใน Tokyo มีชื่อร้านว่า "Sakamoto Shouten"
การศึกษาเพื่อความเป็นไท
ปรัชญา
สมาชิกในกลุ่มยอมรับว่ามีอุดมการเดียวกันคือ การปฏิรูปการศึกษาในประเทศไทยเป็นสิ่งจำเป็น ปรัชญาของกลุ่มนี้คือ การศึกษาควรเน้นย้ำถึงคุณลักษณะของมนุษย์ ความเชื่อของนักเรียนและครู การให้เกียรติต่อมนุษยชาติและความรู้ในปัจเจกบุคคล กลุ่มนี้กล่าวว่าการดำรงอยู่ของกลุ่มเป็นเครื่องพิสูจน์ถึงความทุ่มเทและความมุ่งมั่นของเยาวชนไทยที่ต่อต้านการใช้ระบบการศึกษามาเป็นโฆษณาชวนเชื่อหรือวาระทางการเมืองที่ซ่อนเร้น กลุ่มนี้ยังต่อต้านความรุนแรงของครู และการมีเพศสัมพันธ์เพื่อเอาเกรด ในโรงเรียนไทยด้วย
กิจกรรม
ก่อนหน้าการรัฐประหาร พ.ศ. 2557 ในประเทศไทย กลุ่มนี้จัดงานต่อต้านรัฐประหารข้างหน้าค่ายทหาร โดยเสนอให้ “มอบดอกไม้แสดงความขอบคุณต่อเจ้าหน้าที่ทหารที่ไม่ทำรัฐประหาร" จากนั้นในปีเดียวกัน กลุ่มนี้ต่อต้านรัฐบาลทหารไทย และค่านิยมหลักของคนไทย 12 ประการของรัฐบาล ซึ่งเขียนโดยผู้นำรัฐบาลทหาร ประยุทธ์ จันทร์โอชา และนำไปใช้ในหลักสูตรโรงเรียนของรัฐมาหลังการรัฐประหาร พ.ศ. 2557 นอกจากนี้ กลุ่มนี้ยังบอยคอตการปฏิรูปการศึกษาของคณะรัฐประหารด้วย
กระบอง (อาหาร)
กระบอง หรือ กระบองจ่อ ไทใหญ่เรียก ข่างปอง หรือ งามองจ่อ เป็นอาหารทานเล่นชนิดหนึ่งพบในสำหรับอาหารพม่า และภาคเหนือของประเทศไทย ประกอบอาหารด้วยวิธีการใช้ผักชุบแป้งทอด บางแห่งว่า กระบองจ่อ มาจากคำพม่าว่า กะบอง แปลว่าฟักทอง กับจ่อ แปลว่าทอด รวมกันมีความหมายว่า "ฟักทองทอด"' บ้างก็ว่าชื่อ งามองจ่อ เป็นคำไทใหญ่ว่า งา แปลว่าปลา มอง แปลว่าผักรวมสามอย่าง (คือฟักทอง น้ำเต้า และมะละกอ) และจ่อ แปลว่าทอด
วาทิน ปิ่นเฉลียว
วาทิน ปิ่นเฉลียว หรือ ต่วย บรรณาธิการบริหารของ ต่วย’ตูน นิตยสารพ็อกเกตบุ๊กรายปักษ์ที่วางจำหน่ายตั้งแต่ พ.ศ. 2514 เป็นผู้บัญญัติคำว่า "แฟนานุแฟน"
วาทิน ปิ่นเฉลียว เกิดเมื่อวันที่ 5 เมษายน พ.ศ. 2473 เป็นบุตรคนกลางของนายวิวัธน์ และนางพวง ปิ่นเฉลียว มี่พี่สาวชื่อ มาลัย มีพี่ชายคือ พันตำรวจเอก(พิเศษ)ปกรณ์ ปิ่นเฉลียว (ทิฆัมพร หยาดเมฆา)  มีน้องสาวชื่อ จินตนา ปิ่นเฉลียว (จินตวีร์ วิวัธน์) จบการศึกษาจากคณะสถาปัตยกรรมศาสตร์ จุฬาลงกรณ์มหาวิทยาลัย เคยทำงานเป็นสถาปนิกควบคุมงานก่อสร้างเขื่อนยันฮี เริ่มเข้าสู่วงการหนังสือ ตั้งแต่สมัยที่ยังเป็นนิสิตชั้นปีที่ 1 ด้วยการวาดรูปการ์ตูนในหนังสือฟุตบอลประเพณีจุฬาฯ-ธรรมศาสตร์ หลังจากนั้นไปเขียนภาพประกอบเรื่องให้ "นิตยสารสยามสมัย"  และวาดการ์ตูนให้กับ "นิตยสารชาวกรุง" วาทินมีบุตรสองคนคือ ดาว ปิ่นเฉลียว และดุลย์ ปิ่นเฉลียว
ต่วย'ตูน
เมื่อ พ.ศ. 2509 วาทิน ปิ่นเฉลียว และ ประเสริฐ พิจารณ์โสภณ นักเขียนจากนิตยสารชาวกรุง ร่วมกันตั้งสำนักพิมพ์ชื่อ "สำนักพิมพ์ประเสริฐ-วาทิน" และรวบรวมการ์ตูนที่วาทินวาดในนิตยสารชาวกรุง รวมเล่มเป็นพ็อกเกตบุ๊กในชื่อ "รวมการ์ตูนของต่วย" พิมพ์ออกมาขายเป็นชุด ต่อมาจึงพิมพ์เรื่องสั้น โดยขอต้นฉบับจากบรรดานักเขียนอาวุโส และเพื่อน ๆ พี่ ๆ ที่เป็นนักเขียนในสมัยนั้น เช่น หม่อมราชวงศ์คึกฤทธิ์ ปราโมช, รัตนะ ยาวะประภาษ, นพพร บุญยฤทธิ์, วสิษฐ เดชกุญชร รวมกับการ์ตูนของวาทิน ออกเป็นนิตยสารรายสะดวก ใช้ชื่อว่า "รวมการ์ตูนต่วยและเรื่องขำขันจากชาวกรุง"
ต่อมามีคนท้วงติงว่า ชื่อหนังสือยาวเกินไปเรียกยากจำยาก จึงตัดชื่อหนังสือเหลือ ต่วย’ตูน และเริ่มพิมพ์เป็นรายเดือนฉบับแรกเมื่อเดือนกันยายน พ.ศ. 2514 และพิมพ์ ต่วย’ตูน พิเศษ เป็นนิตยสารรายเดือน มีเนื้อหาเกี่ยวเกร็ดประวัติศาสตร์ เรื่องน่ารู้ เรื่องลึกลับ เรื่องแปลกและเรื่องผี ฉบับแรกเมื่อเดือนมีนาคม พ.ศ. 2517
งานเขียนในต่วย’ตูน ค่อนข้างหลากหลาย ประกอบด้วยนักเขียนจากหลายวิชาชีพ ทั้งแพทย์ ครู วิศวกร ทหาร ตำรวจ นักการเมือง ข้าราชการ
กระบอง (อาหาร)
ส่วน ข่างปอง ในสำรับอาหารไทใหญ่จะนำผักหลายชนิด ได้แก่ มะละกอดิบ หอมแขก และหัวปลีหั่น คลุกเคล้ากับกะปิ ตะไคร้ซอย เกลือ แป้ง และพริกป่น ก่อนนำไปทอดกรอบ
แอร์ทรานแอร์เวย์
แอร์ทรานแอร์เวย์ (AirTran Airways) เป็นสายการบินต้นทุนต่ำในสหรัฐอเมริกา มีสำนักงานใหญ่ที่ออร์แลนโด รัฐฟลอริดา มีบริษัทแม่คือ แอร์ทรานโฮลดิ้งส์ ให้บริการเที่ยวบินกว่า 750 เที่ยวในเขตภูมิภาคตะวันออกและมิดเวสต์ของเอมริกา เป็นสายการบินที่มีจำนวนฝูงบินของเครื่องบินโบอิ้ง 717 มากที่สุดในโลก มีฐานบินใหญ่อยู่ที่ท่าอากาศยานนานาชาติฮาร์ทสฟิลด์-แจ็คสัน แอตแลนตา
จุดหมายปลายทาง
ปัจจุบันมีจุดหมายปลายทั้งสิ้น 56 จุดหมายในสหรัฐอเมริกา ในอนาคตจะเพิ่มเป็น 57 จุดหมายเมื่อยกเลิกเส้นทางสู่ ซาวันนาห์, รัฐจอร์เจีย ในวันที่ 27 ตุลาคม พ.ศ. 2551 และเริ่มบินเส้นทางสู่โคสัมบัส, รัฐโอไฮโอ และเส้นทางแฮร์ริสเบิร์ก, รัฐเพนซิลเวเนีย ในวันที่ 20 พฤศจิกายน พ.ศ. 2551
สุทธิพงศ์ ทัดพิทักษ์กุล
งานการเมือง
สุทธิพงศ์ได้เข้าร่วมเป็นกรรมการบริหาร พรรคประชากรไทย ในยุคที่นาย สมัคร สุนทรเวช เป็นหัวหน้าพรรคเมื่อวันที่ 14 กุมภาพันธ์ พ.ศ. 2540 ในลำดับที่ 57 แต่พ้นจากตำแหน่งกรรมการบริหารพรรคพร้อมกับนาย มนตรี สุวรรณน้อย เมื่อวันที่ 29 ธันวาคม พ.ศ. 2540
ผลงาน
ดูบทความหลักที่ เบิร์ดกะฮาร์ท
ฮาร์ทเคยเป็นผู้ประกาศข่าวของทาง ไทยทีวีสีช่อง 9 อ.ส.ม.ท. ในช่วงปี 2534 - 2537 ในช่วงของรายการ Morning News ข่าวเช้าภาคภาษาอังกฤษ สถานีโทรทัศน์สีกองทัพบกช่อง 7 ในช่วงปี 2539 - 2540 ในช่วงของข่าวภาคค่ำ หลังจากนั้นก็ย้ายมาอยู่ช่อง 3 เป็นผู้ประกาศข่าวภาคค่ำ ชื่อ ระเบียงข่าว และ เก็บตก ร่วมกับ พรหมพร ยูวะเวส และเคยเป็นพิธีกรรายการ สนามเป้าเล่าข่าว ของสถานีวิทยุโทรทัศน์กองทัพบก ราวๆปี 2552 - 2553
ชะปองเกิล
ชะปองเกิล (Shpongle) เป็นกลุ่มดนตรีไซเคเดลิกจากอังกฤษ ก่อตั้งขึ้นในในปี 1996 ประกอบด้วย ไซมอน พอสฟอร์ด และ ราจา แรม ทั้งคู่ได้รับการยอมรับว่าเป็นผู้ให้กำเนิด ไซเบียน (Psybient) แนวเพลงที่รวม เวิลด์มิวสิก ไซเคเดลิกแทรนซ์และแอมเบียนต์ ดนตรีของพวกเขารวมทั้งเพลงท้องถิ่นจากทั่วทุกมุมโลกและนักร้องที่มีความร่วมสมัยที่มาจากดนตรีไซเคเดลิกพร้อมกับเครื่องสังเคราะห์เสียงตะวันตก แม้ว่าจะมีการอธิบายถึงดนตรีของชะปองเกิล พอสฟอร์ดได้ตอบว่า "เหมือนไม่มีอะไรที่คุณเคยได้ยินมาก่อน" แท็รกแรกของชะปองเกิลคือ "Vapour Rumours" จากอัลบั้มรวมเพลง Infinite Excursions ที่จำหน่ายโดย ทิปเรเคิดส์ (TIP Records) อัลบั้มเปิดตัวของพวกเขาคือ Are You Shpongled? ที่จำหน่ายในปี 1998 ผ่านทางค่ายเพลง ทวิสเตดเรเคิดส์ (Twisted Records)
เควสเชิน?
เควสเชิน? (Question?) คือจูเนี่ยร์กลุ่มที่มีความสามารถในการเล่นดนตรี มีสามาชิกรวมกัน 5 คน เป็นกลุ่มที่ 3 ในค่าย Johnny's Entertainment ที่รวมหนุ่มๆ ที่เล่นดนตรีไว้รวมกัน แต่สมาชิกทั้ง 5 ไม่ได้มีแต่ความสามารถในการเล่นดนตรีแต่เพียงอย่างเดียว แต่ยังสามารถทั้งร้อง และแต่งเพลงอีกด้วย
วอลเลย์บอลชายชิงแชมป์โลก 2010
วอลเลย์บอลชายชิงแชมป์โลก 2010 (2010 FIVB Volleyball Men's World Championship) เป็นการแข่งขันวอลเลย์บอลชายชิงแชมป์โลก ครั้งที่ 17 มีจำนวนประเทศที่เข้าแข่งขัน 24 ทีม จัดการแข่งขันที่ประเทศอิตาลี ระหว่างวันที่ 25 กันยายน ถึง 10 ตุลาคม ค.ศ. 2010
การคัดเลือก
การคัดเลือกมาจากการคัดเลือกตัวแทนในแต่ละทวีปเพื่อให้ได้ 24 ทีมสำหรับการแข่งขันที่ประเทศอิตาลี โดยอิตาลีผ่านเข้ารอบในฐานะเจ้าภาพ และอีก 23 ทีมนั้นมากจากการคัดเลือกของสหพันธ์วอลเล่ย์บอลแต่ละทวีป แอฟริกามี 3 ทีมที่ได้รับสิทธิ์ผ่านเข้าแข่งขัน เอเชียและโอเชียเนียได้รับสิทธิ์ 4 ทีม ยุโรป 8 ทีม อเมริกาเหนือ 5 ทีม และอเมริกาใต้ 3 ทีม
พาคิเซทัส
พาคิเซทัส (Pakicetus) เป็นวาฬชนิดแรกๆของโลก อาศัยอยู่เมื่อ 50 ล้านปีมาแล้วประมาณยุคเทอร์เชียรี ยาวประมาณ 2 เมตร ใช้ชีวิตอยู่บนบกและในน้ำ เป็นวาฬพวกแรกๆที่รู้จัก รูปร่างตอนอยู่บนบกจะมีรูปร่างคล้ายหมาป่า เขาเชื่อกันว่ามันคือ ปลาวาฬที่วิ่งเดินได้ ชื่อของมันมาจากสถานที่มันถูกค้นพบคือ ปากีสถาน thumbnail
จังหวัดสุรินทร์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
'''การเลือกตั้งสมาชิกสภาผู้แทนราษฎรจังหวัดสุรินทร์ พ.ศ. 2562''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 7 เขตเลือกตั้ง ลดลงจากเดิม 1 ที่นั่งจากการเลือกตั้งครั้งก่อนเมื่อปี พ.ศ. 2554 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เทียบคะแนนกับการเลือกตั้งครั้งก่อนหน้า
เปรียบเทียบคะแนนกับผลการเลือกตั้งเมื่อ พ.ศ. 2554
เขต 2
เขตเลือกตั้งที่ 2 ประกอบด้วยอำเภอเขวาสินรินทร์ อำเภอเมืองสุรินทร์ (ยกเว้นตำบลคอโค ตำบลตระแสง ตำบลสวาย ตำบลนาบัว ตำบลเฉนียง ตำบลนอกเมือง ตำบลเทนมีย์ ตำบลตาอ็องและตำบลสำโรง) และอำเภอศีขรภูมิ (เฉพาะตำบลช่างปี่และตำบลจารพัตร)
ทั้งนี้ หลังจากที่ผู้ได้รับเลือกตั้ง นายณัฏฐพล จรัสรพีพงษ์ ถูกขับออกจากพรรคพลังประชารัฐ เมื่อวันที่ 19 มกราคม พ.ศ. 2565 ได้ย้ายเข้าสังกัดพรรคเศรษฐกิจไทยในเวลาต่อมา
เขต 3
เขตเลือกตั้งที่ 3 ประกอบด้วยอำเภอจอมพระ อำเภอโนนนารายณ์ อำเภอรัตนบุรี (เฉพาะตำบลหนองบัวบาน ตำบลเบิด และตำบลยางสว่าง) อำเภอสนม (ยกเว้นตำบลโพนโกและตำบลหัวงัว) และอำเภอท่าตูม (เฉพาะตำบลบัวโคก ตำบลเมืองแก ตำบลหนองเมธี ตำบลบะและตำบลกระโพ)
เขต 6
เขตเลือกตั้งที่ 6 ประกอบด้วยอำเภอบัวเชด อำเภอสังขะและอำเภอศรีณรงค์ (ยกเว้นตำบลตรวจและตำบลแจนแวน)
เขต 7
เขตเลือกตั้งที่ 7 ประกอบด้วยอำเภอกาบเชิง อำเภอพนมดงรัก และอำเภอปราสาท (ยกเว้นตำบลบ้านไทร ตำบลโคกยาง ตำบลทมอ ตำบลเชื้อเพลิง ตำบลไพล ตำบลประทัดบุ ตำบลสมุดและตำบลทุ่งมน)
หัวใจห้องล่างเต้นเร็ว
ภาวะหัวใจห้องล่างเต้นเร็ว (ventricular tachycardia) หรือ V-tach, VT เป็นภาวะหัวใจเต้นเร็วชนิดหนึ่งที่มีจุดกำเนิดจังหวะเต้นหัวใจมาจากหัวใจห้องล่าง เป็นภาวะหัวใจเต้นผิดจังหวะที่อาจมีอันตรายถึงชีวิต อาจพัฒนาไปเป็นเวนทริคูลาร์ฟิบริลเลชัน หัวใจหยุด และอาจทำให้เสียชีวิตทันทีได้
อุทยานแห่งชาติอาร์เชส
อุทยานแห่งชาติสะพานหินโค้ง หรือ อุทยานแห่งชาติอาร์เชส (Arches National Park) ตั้งอยู่ทางตะวันออกเฉียงใต้ของรัฐยูทาห์ เขตอุทยานแห่งชาติหินโค้งมีเนื้อที่ 300 ตารางกิโลเมตร หรือ 187,500 ไร่มีสะพานหินโค้งมากกว่า 200 แห่ง สะพานหินโค้งแลนด์สเคป ยาวกว่า 89 เมตร เป็นสะพานหินโค้งที่ยาวที่สุดในโลก แต่ช่วงสะพานมีช่วงเปราะบางมาก มีช่วงหนาเพียง 1.8 เมตร เชิงสะพานเป็นหินทรายยื่นออกจากหินโผล่ขรุขระเหนือพื้นหุบผาชันด้วยความสูงประมาณ 30 เมตร และ มีสะพานหินโค้งเดลิเคต ซึ่งสะพานแห่งนี้สูงโดดเด่นเหนือของแอ่งหินขนาดใหญ่ ตัวสะพานสูงเท่าตึก 7 ชั้น เป็นจุดเด่นของอุทยานแห่งนี้
อุทยานแห่งชาติคลองพนม
อุทยานแห่งชาติคลองพนม อยู่ในท้องที่ตำบลคลองสก ตำบลพนม และตำบลพลูเถื่อน อำเภอพนม จังหวัดสุราษฎร์ธานี มีเนื้อที่ทั้งหมดประมาณ 460 ตารางกิโลเมตร หรือประมาณ 290,000 ไร่ ได้จัดตั้งเป็นอุทยานแห่งชาติเมื่อวันที่ 18 พฤศจิกายน 2543
ลักษณะภูมิประเทศ
สภาพภูมิประเทศเป็นภูเขาสูงชัน ประมาณร้อยละ 80 ของเนื้อที่โดยเฉพาะตอนเหนือของพื้นที่ซึ่งส่วนใหญ่เป็นภูเขาหินปูน บางแห่งมีหน้าผาสูงชัน และสวยงาม เรียงรายสลับซับซ้อนเชื่อมติดต่อเป็นแนวสันเขา ยาวจากทิศตะวันตกไปยังทิศตะวันออก จุดสูงสุดจากพื้นอยู่บริเวณตอนกลางของพื้นที่ มีความสูงประมาณ 870 เมตร จากระดับน้ำทะเลปานกลาง พื้นที่ราบมีอยู่ประมาณร้อยละ 20 ของพื้นที่ ส่วนใหญ่เป็นที่ราบระหว่างหุบเขา มีความสูงจากระดับน้ำทะเลปานกลาง ประมาณ 200 เมตร ปรากฏอยู่ทั่วไป
ลักษณะภูมิอากาศ
ลักษณะภูมิอากาศของป่าแห่งนี้ มีลักษณะคล้ายคลึงกับแห่งอื่น ในภาคใต้ของประเทศไทย คือ มีฝนตกชุกตลอดปีประกอบกับได้รับอิทธิพลของทะเล ซึ่งสามารถรับลมมรสุมได้ทั้งลมมรสุมตะวันออกเฉียงเหนือ และลมมรสุมตะวันตกเฉียงใต้ และอิทธิพลของภูเขาสูงที่เป็นสิ่งกีดขวางลมมรสุม มีป่าไม้ปกคลุมอย่างหนาแน่น จึงทำให้ฝนตกมากกว่าในท้องที่ทั่ว ๆ ไป
ทรัพยากรป่าไม้และสัตว์ป่า
สัตว์ป่าที่สำคัญ ได้แก่ ช้าง กวาง สมเสร็จ เสือ หมี เลียงผา หมูป่า ชะนี ลิง ค่าง ไก่ฟ้า กระรอก เก้ง กระจง กบทูด นกนานาชนิด และสัตว์เลื้อยคลานชนิดต่างๆ
สภาพป่าทั่วทั้งพื้นที่มีสภาพเป็นป่าดงดิบ อุดมสมบูรณ์ มีพันธุ์ไม้มีค่านานาชนิดขึ้นคละปะปนกันอยู่อย่างหนาแน่น ไม้ขนาดใหญ่ ได้แก่ โดแหลม ตะเคียน ยาง ตาเสือ หงอนไก่ กะบาก กะท้อน จิกเขา ขนุนป่า มะม่วงป่า เสียดค่าง อินทนิล นาคบุตร ลำแพนเขา มังคะ จำปาป่า ยมหอม ฯลฯ ไม้พี้นล่าง ได้แก่ ไม้ไผ่ชนิดต่าง ๆ ระกำ หวายชนิดต่าง ๆ เต่าร้าง กูด เฟิน ฯลฯ นอกจากนี้ยังพบไม้เถานานาชนิดขึ้นอยู่ทั่วไป มีความชุ่มชื้นเขียวชะอุ่มตลอดปี
เส้นเมริเดียนที่ 159 องศาตะวันตก
เส้นเมริเดียนที่ 159 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปอเมริกาเหนือ มหาสมุทรแปซิฟิก มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 159 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 21 องศาตะวันออก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 159 องศาตะวันตกลากผ่านพื้นที่ดังนี้:
โรเจอร์ มัวร์
เซอร์ โรเจอร์ จอร์จ มัวร์ เคบีอี (Sir Roger George Moore KBE; 14 ตุลาคม ค.ศ. 1927 – 23 พฤษภาคม ค.ศ. 2017) เป็นนักแสดงชาวอังกฤษ เขาเป็นนักแสดงคนที่สามที่แสดงเป็นสายลับอังกฤษ เจมส์ บอนด์ ในภาพยนตร์ชุดบอนด์ของอีออนโปรดักชันส์ โดยเขาแสดงในภาพยนตร์บอนด์ทั้งหมดเจ็ดเรื่อง ระหว่างปี ค.ศ. 1973 ถึง 1985 โดยแสดงตั้งแต่ พยัคฆ์มฤตยู 007 จนถึง 007 พยัคฆ์ร้ายพญายม ทำให้เขาเป็นนักแสดงที่แสดงเป็นบอนด์ในภาพยนตร์ชุดบอนด์ของอีออนมากที่สุด
มัวร์แสดงเป็น ไซมอน เทมพลาร์ ในละครชุดแนวระทึกขวัญลึกลับของอังกฤษเรื่อง เดอะเซนต์ (1962–1969) เขายังมีบทบาทในละครชุดอเมริกา โดยแสดงเป็น โบ มาเวอริก ในละครชุดแนวตะวันตก มาเวอริก (1960–1961) ซึ่งเขาแทนที่ เจมส์ การ์เนอร์ ในฐานะนักแสดงนำ และร่วมแสดงนำในหนังโลดโผน-ตลกเรื่อง เดอะเพอร์สะเวเดอส์! (1971–1972) มัวร์ยังคงแสดงบนหน้าจออย่างต่อเนื่องในช่วงหลายทศวรรษ หลังจากเขาเกษียณจากแฟรนไชส์บอนด์ การปรากฏตัวครั้งสุดท้ายของมัวร์คือในตอนนำร่องของละครชุด เซนต์ ใหม่ ซึ่งกลายเป็นภาพยนตร์โทรทัศน์เมื่อปี ค.ศ. 2017
มัวร์ได้รับการแต่งตั้งเป็น ทูตสันถวไมตรีของยูนิเซฟ ในปี ค.ศ. 1991 และได้รับพระราชทานบรรดาศักดิ์เป็นอัศวินโดย สมเด็จพระราชินีนาถเอลิซาเบธที่ 2 ในปี ค.ศ. 2003 สำหรับการทำงานเพื่อการกุศล ในปี ค.ศ. 2007 เขาได้รับดาวบน ฮอลลีวูดวอล์กออฟเฟม สำหรับผลงานของเขาในอุตสาหกรรมภาพยนตร์ ในปี ค.ศ. 2008 รัฐบาลฝรั่งเศสแต่งตั้งเขาให้เป็นผู้บัญชาการของ เครื่องอิสริยาภรณ์ของศิลปะและจดหมาย
มัวร์เสียชีวิตด้วยโรคมะเร็ง เมื่อวันที่ 23 พฤษภาคม ค.ศ. 2017 ที่ประเทศสวิตเซอร์แลนด์ รวมอายุได้ 89 ปี
แหล่งข้อมูลอื่น
1927 2017
คริส ซัลลิแวน (นักแสดง)
เขาได้รับความสนใจเป็นครั้งแรกจากการรับบท Tom Cleary ในซีรีส์ของ Cinemax เรื่อง The Knick   นอกจากนี้เขายังเล่นเป็น Taserface ใน Guardians of the Galaxy Vol. 2 และ Benny Hammond ใน Stranger Things
เขาได้แสดงในตอนเดียวของละครทีวีหลายเรื่อง ได้แก่ A Gifted Man (2012), Elementary, Law & Order: Special Victims Unit, และThe Americans (2013).
เซฟีรอธ
เซฟีรอธ (セフィロス; Sephiroth) เป็นตัวละครฝ่ายอธรรมจากเกมไฟนอลแฟนตาซี และเป็นบอสหลักของเกมไฟนอลแฟนตาซี VII ทั้งนี้ เซฟีรอธ เป็นหนึ่งในตัวละครเกมฝ่ายอธรรมที่มีเกมเมอร์แนว RPG (Role Playing Game) รู้จักกันมากที่สุดด้วยเช่นกัน
ประวัติตามท้องเรื่อง
เซฟิรอธเกิดในห้องทดลองของนีเบลไฮม์ เขาเป็นลูกของโฮโจ และ ลูเครเซีย โฮโจเมื่อรู้ว่าลูเครเซียตั้งท้องก็ต้องการนำเด็กมาใช้ในโครงการเจโนวาจึงฉีดเซลล์เจโนวาเข้าในท้องลูเครเซียเพื่อสร้างนักรบที่แข็งแกร่ง วินเซนต์คนรักเก่าของลูเครเซียคิดห้ามแต่ถูกโฮโจฆ่าตาย(ก่อนถูกลูเครเซียคืนชีพอีกที) หลังคลอดเด็กออกมาลูเครเซียก็หายสาบสูญไป เซฟิรอธเติบโตมาภายใต้การดูแลของชินระ เขาถูกฝึกให้เป็นทหารอันดับ 1 มือซ้ายใช้ดาบยาวมาซามุเนะ และทำภารกิจมากมายสำเร็จลุล่วงแบบที่ไม่มีใครสามารถต่อกรได้ทั้งการกำจัดอวาลันช์นับสิบที่จูน่อนในชั่วพริบตา, จัดการมอนสเตอร์ที่บุกตึกชินระ, สอยอวาลันช์ลงจากเฮลิคอปเตอร์ รวมทั้งมีบทบาทสำคัญในสงครามวูไทเมื่อ15ปีก่อน และความเก่งกาจของเขาเพิ่มขึ้นเรื่อยๆจนแม้แต่โฮโจเองยังตะลึง
แต่เขาไม่เคยรู้ว่าคือลูกของใครกับคือหนูทดลองของโฮโจ กับถูกฝังความเชื่อผิดๆว่าแม่คือเจโนวา มีแองจีลกับเจเนซิส(โซลเยอร์ first class)เป็นเพื่อนสนิท แต่ตนไม่เคยคิดอยากเก่งเด่นเหนือใคร ชอบประลองกันเรื่อยมาเพื่อขัดเกลาฝีมือของกันและกัน
หลังจากแซ็คโซลเยอร์ first classไม่นาน กับมีการแตกหักของเจเนซิสกับแอจีลตนคิดลาออกหลังทำภารกิจสืบเตาปฏิกรณ์ที่เจเนซิสโคลนบุกทั่วโลก
ภายหลังจากการตรวจสอบเตาปฏิกรณ์ในนีเบลเขาเริ่มเอะใจว่าเขาก็ถูกสร้างขึ้นมา เขาใช้เวลาอยู่นานเข้าไปค้นหาความจริงเกี่ยวกับต้นกำเนิดของตนในห้องสมุดของแมนชั่นชินระ จากบันทึกผิดๆ ของดร.กัส(ที่เข้าใจผิดว่าเจโนวาคือเผ่าโบราณ) ตนเข้าใจผิดว่าเจโนวาคือเผ่าต้นกำเนิด จึงคิดว่าเจโนวามีสิทธครองดาว คิดจะพาร่างของเจโนวาผู้ที่เขาเรียกว่า "แม่" ออกมาจากแคปซูลเพื่อร่วมกับเขาครองดาว
ตนบ้าคลั่งเผาทำลายนีเบลไฮม์เข่นฆ่าชาวเมืองและได้เข้าไปที่เตาปฏิกรณ์เพื่อนำเจโนวาแม่ของเขาออกมา แม้จะถูกขัดขวางโดยทีฟาและแซ็คแต่ตนก็ชนะ คลาวด์(คือทหารระดับล่าง)ซึ่งตอนนั้นอายุ16ได้มายังเตาปฏิกรณ์ ด้วยความแค้นที่บ้านเกิดของเขาถูกทำลายและแม่ถูกฆ่าตายทำให้เขาใช้พลังฮึดเข้าสู้ชนะตน ตนถูกผลักตกเหวในปฏิกรณ์ไป แต่ก่อนตกลงเหวได้ตัดหัวศพของเจโนวากอดตกลงไปด้วยอีกที โดยตนซึมซับข้อมูลจากดาวในในไลฟ์สตรีมกับฟื้นตัวรอแก้แค้น ทุกคนคิดว่าเขาตายแล้ว ทำให้เขารู้สัจจะต่างๆของดวงดาวเป็นอย่างดีไม่แพ้เซทราหรือบูเก้นฮาเก้น ร่างของเซฟิรอธหลอมละลายในไลฟ์สตรีม แต่จิตที่กล้าแข็งทำให้ร่างของเขาก่อตัวขึ้นใหม่ที่แดนเหนือและถูกเก็บไว้ในเกราะมาทีเรียที่เครเตอร์อันเป็นจุดที่เจโนวาตกลงมาเมื่อสองพันปีก่อน โดยที่จิตนั้นมีอำนาจควบคุมเหล่าชายชุดดำที่โฮโจสร้างขึ้นมา(โคลนของตนอีกที)
โฮโจรู้เรื่องนี้ดีและได้ทำการทดลองโดยสร้างโคลนของตนจากร่างของผู้คนโดยส่วนมากใช้ร่างคนประสพเคราะห์ในเหตุการณ์ที่นีเบลฉีดเซลล์เจโนวาเข้าไป ด้วยสมมุติฐานที่ว่าเซลล์ของเจโนวาทั้งหมดมีความสามารถในการกลับเข้ามารวมเป็นหนึ่งเดียวกัน (Reunion) โดยร่างโคลนจะกลับไปหาเซฟิรอธเพื่อกลับเข้ารวมเป็นหนึ่ง ซึ่งโฮโจทำการทดลองนี้เพื่อสนองความคลั่งไคล้ในวิทยาศาสตร์ของตนเอง เหตุผลที่เซฟิรอธต้องการไปสู่ดินแดนแห่งพันธสัญญา และคอยขัดขวางผู้อื่นนั้นคือเขาต้องการพลังงานวิญญาณมหาศาลที่นั่นในการใช้คาถาทำลายสุดยอด "เมเทโอ" ที่จะเรียกสะเก็ดดาวลงมาทำลายดาวดวงนี้ให้เกิดบาดแผลสาหัส เขารู้จากเหตุการณ์เมื่อสองพันปีก่อนว่าเมื่อเกิดบาดแผลดวงดาวจะเยียวยาตนเอง และพลังงานชีวิตที่ใช้เยียวยาบาดแผลจากเมเทโอจะเป็นพลังงานชีวิตอันมากมายมหาศาล หากเขาเข้ารวมกับพลังชีวิตนั้นเขาจะกลายเป็นสุดยอดชีวิต เป็นพระเจ้าที่กำเนิดขึ้นจากดาวดวงนี้ และนั่นคือความคิดในการนำดวงดาวกลับมาเป็นของเขาและแม่อีกครั้ง และเซฟิรอธก็ใช้โคลนของเขาให้ทำหน้าที่นำแบล็คมาทีเรียมายังร่างจริงของเขาที่แดนเหนือด้วย
หลังชินระย้ายห้องทดลองใหญ่จากแมนชั่นในนีเบลไฮม์มายังสำนักงานใหญ่ในมิดการ์ ร่างของเจโนวาที่ไร้หัวก็ถูกย้ายตามมาด้วยแต่ไม่นานเซฟิรอธก็กลับมา เซฟิรอธตัวนี้แท้จริงแล้วคือเจโนวาที่ถูกผนึกในห้องทดลองและถูกเซฟิรอธตัวจริงควบคุมจากถ้ำทางเหนือ เซฟิรอธได้ฆ่าประธานชินระเพื่อขัดขวางไม่ให้ชินระไปยังดินแดนแห่งพันธสัญญาซึ่งจะเป็นการขัดขวางแผนการของเขา เซฟิรอธถูกทั้งชินระและอวาลันช์ตามล่าแต่ก็ไม่มีใครสามารถขัดขวางเขาได้และเขาก็ได้แบล็คมาทีเรีย มาทีเรียสำหรับเรียกเมเทโอมาไว้ในกำมือด้วยความร่วมมือจากคลาวด์ผู้มีเซลล์เจโนวาและถูกเซฟิรอธควบคุมได้ อย่างไรก็ดีแอริธเซทราคนสุดท้ายล่วงรู้ความลับของสุดยอดคาถาแห่งแสง "โฮลี่" ซึ่งสามารถหยุดยั้งเมเทโอได้ แอริธได้เดินทางมายังนครหลวงสาบสูญคนเดียวเพื่ออธิษฐานเรียกโฮลี่แต่เซฟิรอธก็รู้ตัวและสังหารเธอเสียก่อน ทำให้ความหวังของทุกคนดับวูบลงไปด้วย เซฟิรอธใช้แบล็คมาทีเรียซึ่งโคลนตัวที่นำมันมาให้เขาก็คือคลาวด์ตัวทดลองที่ล้มเหลวและไม่มีหมายเลขนั่นเอง เขาเรียกเมเทโอและทำให้ไลฟ์สตรีมเกิดระเบิดขึ้นอย่างรุนแรงพร้อมด้วยการตื่นขึ้นของเหล่าเวพ่อน จากแรงระเบิดทำให้เครเตอร์ทางเหนือมีลักษณะเป็นโพรงลึกถึงใจกลางดวงดาว เซฟิรอธและเจโนวาได้ซ่อนตัวอยู่ที่นั่นซึ่งเป็นดินแดนแห่งพันธสัญญาสำหรับเขา รอวันที่เมเทโอตกลงมา แต่พวกอวาลันช์นำโดยคลาวด์ที่ค้นพบอดีตของตนเองและจะไม่ถูกเซฟิรอธควบคุมอีกต่อไปแล้วก็เข้าขัดขวางอย่างถึงที่สุด พวกเขาพบว่าคำอธิษฐานของแอริธเรียกโฮลี่สำเร็จแต่เซฟิรอธขัดขวางไม่ให้โฮลี่ทำงาน พวกเขาจึงต้องเดินทางไปยังถ้ำทางเหนือเพื่อจัดการเซฟิรอธให้ได้ ผลการต่อสู้เจโนวาร่างต้นแบบถูกทำลายและเซฟิรอธแม้จะรวมเข้าเป็นหนึ่งเดียวกับดวงดาวและมีพลังเทียบเท่าพระเจ้าแล้วก็ยังถูกอวาลันช์โค่นลงได้ จิตของเซฟิรอธที่ยังหลงเหลืออยู่ก็ถูกคลาวด์ทำลายจนกลับคืนสู่ไลฟ์สตรีม ทำให้โฮลี่ออกมาทำงานได้แต่ก็สายเกินไป เมเทโอเข้ามาใกล้ดวงดาวมากเกินไปแล้วทำให้โฮลี่ไม่อาจต้านทานเมเทโอได้แต่ไลฟ์สตรีมก็ขึ้นมาช่วยจนสามารถทำลายเมเทโอช่วยดวงดาวพ้นหายนะได้ในที่สุด
อย่างไรก็ดีจิตของเจโนวาและเซฟิรอธยังคงมีชีวิตอยู่ในดวงดาว ครั้งที่ไลฟ์สตรีมพุ่งขึ้นมาปะทะเมเทโอนั้นจิตของเจโนวาที่ปนเปื้อนมาส่งผลให้ชาวมิดการ์ที่ถูกไลฟ์สตรีมเข้าเกิดโรคที่เรียกว่าจีโอสติกม่า (รอยปานดวงดาว) อีกทั้งเซลล์เจโนวาที่หลงเหลืออยู่ที่เครเตอร์ทางเหนือก็ถูกเติร์กของชินระค้นพบและเก็บไว้ที่รูฟัส กลุ่มชายผมเงิน คาดาจ ลอซและยาซูซึ่งเกิดจากพลังงานวิญญาณก่อตัวเป็นรูปร่างรู้เรื่องนี้และต้องการรียูเนี่ยนเข้ากับเจโนวาจึงชิงเซลล์เจโนวาจากรูฟัสและนำมารวมเข้ากับคาดาจดึงความทรงจำของเซฟิรอธออกมากำเนิดใหม่เป็นเซฟิรอธและเข้าต่อสู้กับคลาวด์อีกครั้ง
ข้อมูลจำเพาะ
ชื่อ : เซฟีรอธ (Sephiroth)
อายุ : 30 ปี (ในเนื้อเรื่องหลัก)
สูง : 185 cm
วันเกิด : unknown กรุ๊ปเลือด : unknown
บ้านเกิด : นีเบลไฮม์
Weapon : Masamune
อื่นๆ : ถนัดซ้าย
สวนไครากุ
สวนไครากุสร้างเมื่อปี ค.ศ. 1841 โดยโทกูงาวะ นาริอากิ ไดเมียวแห่งมิโตะ แต่สวนนี้กลับแตกต่างจากสวนอื่น ๆ กล่าวคือ สวนหย่อมของเหล่าขุนนางใหญ่ จะเป็นสวนส่วนตัวเท่านั้น แต่สวนแห่งนี้เปิดให้ราษฏรทั่วไปได้เข้าชมด้วย สวนไครากุเป็นที่นิยมในช่วงดอกซากูระผลิบาน ตั้งแต่ปลายเดือนกุมภาพันธ์ถึงเดือนมีนาคม
เรือนร้อยเล่ห์
เรือนร้อยเล่ห์ ละครโทรทัศน์ไทยแนวพีเรียด-ดราม่า-ไสยศาสตร์-ระทึกขวัญ สร้างโดย บริษัท หก สี่ เอี่ยว จำกัด ละครเรื่องนี้สร้างขึ้นจากบทประพันธ์ของ ชญานันท์ ดัดแปลงเป็นบทโทรทัศน์โดย ปัญจราตรี กำกับการแสดงโดย กษาปส์ สัมมาบัตท์ ออกแบบไตเติ้ลละครและลำดับภาพโดย ทีม บ้านตัว ต. ลงเสียงประกอบโดย ปั้น-ปั้น ผู้ช่วยผู้กำกับการแสดงโดย พรอุมา ไม้ทองงาม และ อุดมเกียรติ หมั้นทรัพย์ นำแสดงโดย เกียรติกมล ล่าทา,ปรียากานต์ ใจกันทะ,ฉัตรฑริกา สิทธิพรม ออกอากาศทุกวันจันทร์-ศุกร์ เวลา 19.15 - 20.15 น. ทางช่อง 3 เอสดี เริ่มตอนแรกวันที่ 17 เมษายน – 19 พฤษภาคม พ.ศ. 2560 ต่อจากละครเรื่อง สงครามเพลง
เรื่องย่อ
คุณอุ่นหญิงสาวผู้เพียบพร้อมไปด้วยตระกูล รูปและทรัพย์ตกลงแต่งงานกับหลวงราชบดี ข้าราชการหนุ่มอนาคตไกล หลังจากชายหนุ่มสัญญาและสาบานว่าจะรักเดียวใจเดียวตลอดไป แม่นวล สาวทรงเสน่ห์ที่เติบโตขึ้นเยี่ยงทาสในเรือนก็มีใจให้นายหนุ่มไม่แพ้กัน แม่นวลใฝ่สูงและไม่อยากเป็นสองรองใคร เมียหลวงและหญิงเพียงคนเดียวของหลวงราชบดีเท่านั้นคือสิ่งที่แม่นวลต้องการ แต่เมื่อไม่ได้คุณหลวงด้วยเล่ห์ก็เอาด้วยกล เมื่อไม่ได้ด้วยมนต์ก็ต้องเอาด้วยคาถา ไสยศาสตร์จึงถูกนำมาใช้เป็นเครื่องมือและสิ่งที่ตามคือวิญญาณที่อาฆาตแค้น
นักแสดงรับเชิญ
ลูกสาวของคุณหลวงราชนรินทร์กับแม่อุ่น แม่หญิงน้อยวัย 9 ขวบ เป็นลูกสาวคนที่สองเกิดที่หลังพ่อกลด พี่ชายแท้ๆ ลูกชายของคุณหลวงราชนครินทร์กับแม่อุ่น หนุ่มน้อยวัย 12 ปี เป็นลูกชายคนแรกเกิดก่อนแม่เดือน น้องสาวแท้ๆ
แหล่งข้อมูลอื่น
เรื่องย่อละครเรือนร้อยเล่ห์
นิโคลา สเตอร์เจียน
นิโคลา เฟอร์กูสัน สเตอร์เจียน (Nicola Ferguson Sturgeon) เป็นนักการเมืองชาวสกอต ปัจจุบันดำรงตำแหน่งมุขมนตรีสกอตแลนด์คนที่ 5 และเป็นหัวหน้าพรรคชาติสกอตถือเป็นสตรีคนแรกที่ได้ดำรงตำแหน่งทั้งสอง สเตอร์เจียนเป็นสมาชิกรัฐสภาสกอตตั้งแต่ปีค.ศ. 1999
เธอจบการจบการศึกษานิติศาสตร์จากมหาวิทยาลัยกลาสโกว์ และทำงานเป็นทนายความที่ปรึกษาในนครกลาสโกว์ ภายหลังได้รับเลือกตั้งเป็นสมาชิกรัฐสภาสกอต เธอได้ทำหน้าที่เป็นรัฐมนตรีเงาของกระทรวงศึกษาธิการ, กระทรวงสาธารณสุข และกระทรวงยุติกรรม ตามลำดับ ต่อมาในปีค.ศ. 2004 ทางพรรคชาติสกอตประกาศให้เธอเป็นหนึ่งในผู้ชิงตำแหน่งหัวหน้าพรรค หลังจากการลาออกของจอห์น สวินนีย์ แต่เธอก็ถอนตัวเพื่อเปิดทางให้แก่นายอเล็กซ์ ซัลมอนด์ ต่อมาเมื่อพรรคภายใต้นายซัลมอนด์ชนะการเลือกตั้งในปี 2007 ซัลมอนด์ได้ดำรงตำแหน่งมุขมนตรีสกอตแลนด์ เขาแต่งตั้งสเตอร์เจียนเป็นรองมุขมนตรีและรัฐมนตรีสาธารณสุขและสวัสดิภาพ และต่อมาในปีค.ศ. 2012 ได้ย้ายเธอไปเป็นรัฐมนตรีโครงสร้างพื้นฐาน การลงทุน และเมืองนคร
รัฐบาลนายซัลมอนด์พยายามผลักดันให้สกอตแลนด์แยกตัวออกจากสหราชอาณาจักร แต่ภายหลังพ่ายแพ้ต่อผลประชามติในปีค.ศ. 2014 ซัลมอนด์ประกาศลาออกจากตำแหน่งหัวหน้าพรรค และประกาศจะลาออกจากมุขมนตรีเมื่อได้หัวหน้าพรรคคนใหม่ เนื่องด้วยไม่มีผู้ใดเสนอตัวขึ้นมารับตำแหน่งภายในเวลาที่กำหนด ทำให้นางสเตอร์เจียนขึ้นรับตำแหน่งหัวหน้าโดยไม่มีการคัดค้าน เธอจึงได้รับเลือกเป็นมุขมนตรีต่อจากนายซัลมอนด์
อ้างอิง
1970
อดาไลน์ หยุดเวลา รอปาฏิหาริย์รัก
อดาไลน์ หยุดเวลา รอปาฏิหาริย์รัก (The Age of Adaline) เป็นภาพยนตร์อเมริกันแนวโรแมนติกแฟนตาซี กำกับโดยลี โทแลนด์ ครีเกอร์ และเขียนบทโดยเจ มิลส์ กูดเลอร์และซัลวาดอ แคสคาเว็ป นำแสดงโดย เบลค ไลฟ์ลี, มีคีล เฮยส์มัน, เคที เบเกอร์, อแมนดา ครูว์, แฮร์ริสัน ฟอร์ด และ เอลเลน เบอร์สติน ออกฉายเมื่อวันที่ 24 เมษายน พ.ศ. 2558
เนื้อเรื่อง
อดาไลน์ โบว์แมน (เบลค ไลฟ์ลี) หญิงสาววัย 29 ปี ได้ประสบอุบัติเหตุร้ายแรงในคืนหิมะตกคืนหนึ่ง ซึ่งเป็นเหตุการณ์ที่ทำให้ชีวิตของเธอไม่เหมือนเดิมอีกต่อไป นั่นคือเธอจะไม่มีวันแก่ลงอีกแล้ว อดาไลน์ใช้ชีวิตด้วยวัย 29 ปี ต่อมาอีกเป็นระยะเวลายาวนานถึง 8 ทศวรรษ จนลูกสาวแก่กว่าเธอไปมาก เธอต้องเผชิญหน้ากับความเงียบเหงา ความโดดเดี่ยว และการจากลาคนที่เธอรักไปไม่รู้กี่ครั้งต่อกี่หน และในขณะเดียวกันเธอก็ไม่กล้าเปิดใจกับใครเพราะกลัวว่าความลับที่ไม่น่าเปิดเผยนี้จะเป็นที่ล่วงรู้ แต่แล้ววันหนึ่งเธอกลับมีโอกาสได้พบกับชายหนุ่มใจงาม เอลลิส​ โจนส์ (มีคีล เฮยส์มัน) ผู้ที่ทำให้เธอกล้าที่จะมีชีวิตและอยากจะรักใครอีกครั้ง อย่างไรก็ดี ในสุดสัปดาห์หนึ่งกับครอบครัวของเอลลิส กลับมีเหตุให้เธอต้องเปิดเผยความจริงเกี่ยวกับตัวเธอ และการตัดสินใจครั้งนี้จะเปลี่ยนชีวิตของเธอไปตลอดกาล
ยูอินตาเทอเรียม
ยูอินตาเทอเรียม (อังกฤษ: Uintatherium มีความหมายว่าอสูรแห่งเทือกเขายูอินทา) เป็นสกุลของสัตว์เลี้ยงลูกด้วยน้ำนมกินพืชที่สูญพันธุ์ไปแล้วจัดอยู่ในวงศ์UintatheriidaeในอันดับDinocerata ตัวใหญ่เท่าแรด กินพืชเป็นอาหาร อาศัยอยู่ในอีโอซีน ต้นถึงกลาง (56-38 ล้านปีก่อน) ฟอสซิลของUintatherium ancepsค้นพบที่แม่น้ำยูอินทา รัฐยูทาห์ สหรัฐอเมริกา สายพันธุ์Uintatherium insperatusค้นพบที่ มณฑลเหอหนาน ประเทศจีน ทำให้มันได้ชื่อว่ายูอินตาเทอเรียม ยาวประมาณ 3.5 เมตร และสูงประมาณ 3 เมตร รูปร่างของมันเหมือนแรด แต่ที่จริงแล้วมันเป็นญาติห่างๆของม้า
อำเภอเขื่องใน
เขื่องใน  เป็นอำเภอหนึ่งของจังหวัดอุบลราชธานี ซึ่งอำเภอเขื่องในเป็นจุดกำเนิดของสมญานามเมืองนักปราชญ์ ในสมัยพระอริยวงศาจารย์ ญาณวิมล อุบลคณาภิบาล สังฆปาโมกข์(สุ้ย ป.ธ.๓)เจ้าคุณรูปแรกของภาคตะวันออกเฉียงเหนือในรัชสมัยพระบาทสมเด็จพระนั่งเกล้าเจ้าอยู่หัวเป็นต้นมา
ที่ตั้งและอาณาเขต
อำเภอเขื่องในมีอาณาเขตติดต่อกับอำเภอข้างเคียง ดังนี้
การปกครองส่วนภูมิภาค
อำเภอเขื่องในแบ่งเขตการปกครองย่อยออกเป็น 18 ตำบล 183 หมู่บ้าน ได้แก่
การปกครองส่วนท้องถิ่น
ท้องที่อำเภอเขื่องในประกอบด้วยองค์กรปกครองส่วนท้องถิ่น 19 แห่ง ได้แก่
จุดกำเนิดอุบลราชธานีเมืองนักปราชญ์
อีกประการหนึ่งท่านเจ้าคุณสมเด็จพระพุฒาจารย์ (เกี่ยว อุปเสโณ) อดีตเจ้าคณะใหญ่หนตะวันออก เจ้าอาวาสวัดสระเกศราชวรมหาวิหารได้กล่าวในหนังสือ "กิ่งธรรม"เกี่ยวกับพระอริยวงศาจารย์ ไว้ว่า “ท่านเจ้าคณะ พระอริยวงศาจารย์ และมีสร้อยอยู่ ๒ ตอนว่าญาณวิมล อุบลสังฆปาโมกข์ ได้ขึ้นมาอยู่จังหวัดอุบลราชธานี และอยู่ที่วัดป่าน้อย เพราะเหตุที่ท่านเป็นพระที่สำคัญของแผ่นดิน พระบาทสมเด็จพระเจ้าอยู่หัว รัชกาลที่ ๓ ก็ทรงตั้งเป็นพระราชาคณะ ซึ่งอาจกล่าวได้ว่า หาได้ยากมากในเมืองไทยในเวลานั้น ที่พระสงฆ์ในหัวเมืองจะเป็นชั้นพระราชาคณะ ไม่เหมือนปัจจุบันนี้ และเป็นคนอุบลราชธานีอีกด้วย หลังจากท่านได้บูรณปฏิสังขรณ์วัดป่าน้อยจนเป็นหลักฐานดีแล้ว ได้ไปสร้างวัดอีกวัดหนึ่ง คือ วัดทุ่งศรีเมือง ทราบว่าท่านไปนั่งกรรมฐานที่นั่น ต่อมาทราบว่าที่วัดทุ่งศรืเมือง ก็มีรอยพระพุทธบาทได้ทราบว่าเป็นรอยพระพุทธบาทจากวัดสระเกศฯ และได้ทราบจากฝรั่งคนหนึ่งก่อนว่า พระบาทที่วัดทุ่งศรีเมือง เป็นพระบาทที่มาจากวัดสระเกศฯ”
ศกรณ์ มงคลสุข
ศาสตราจารย์ ศกรณ์ มงคลสุข เป็นนักวิทยาศาสตร์ชาวไทยผู้เชี่ยวชาญการวิจัยทางด้านเทคโนโลยีชีวภาพ มีผลงานวิจัยด้านการตรวจหาพยาธิใบไม้ตับ และการศึกษาพันธุกรรมของบักเตรีที่ก่อให้เกิดโรคในพืช ได้รับรางวัลนักวิทยาศาสตร์ดีเด่น สาขาเทคโนโลยีชีวภาพ เมื่อปี พ.ศ. 2541
ประวัติ
ศาสตราจารย์ ศกรณ์ มงคลสุข เกิดวันที่ 22 พฤศจิกายน พ.ศ. 2500 ที่กรุงเทพมหานคร เป็นบุตรคนที่ 4 ในจำนวน 4 คน ของ ศาสตราจารย์ ดร. สตางค์ มงคลสุข และ นางยุพิน มงคลสุข ศาสตราจารย์ ด้านชีวิตครอบครัว สมรสกับนางสาว จรัสพร (รังษีวงศ์) มีบุตรชาย 1 คน คือ นาย ยศกร มงคลสุข
ประวัติการทำงาน
ตำแหน่งวิชาการ
ตำแหน่งบริหาร
ตำแหน่งในสมาคมและองค์กรต่างๆ
ผลงานวิจัย
ศาสตราจารย์ ดร.ศกรณ์ มงคลสุขได้ศึกษาและพัฒนาวิธีตรวจหาพยาธิ Opisthorchis viverrini ซึ่งเป็นปรสิตที่ก่อให้เกิดโรคพยาธิใบไม้ในตับ โดยใช้ DNA probe โดยได้ทำการศึกษา Highly Repeated DNA Sequence และ Ribosomal RNA Gene ซึ่งมีจำนวนชุดสูงใน Genome ของ O. viverrini เป็นเป้าหมายที่เหมาะสมในการพัฒนาเป็น DNA probe ซึ่งคาดว่าจะมีประโยชน์อย่างยิ่งต่อการตรวจหาพยาธิใบไม้ตับ และเป็นหนทางหนึ่งในการแก้ปัญหาสาธารณสุขที่สำคัญของประเทศ
เปลื้อง ณ นคร
ประวัติ
เปลื้อง ณ นคร เกิดเมื่อวันที่ 4 กันยายน พ.ศ. 2452 ที่จังหวัดสงขลา เป็นบุตรชายคนโตของขุนเทพภักดี (เล็ก) และนางยกฮิ่น ณ นคร มีน้องร่วมบิดามารดา 5 คน ได้แก่